**Työväen Akatemian rahaston ohjesääntö**

1. Rahaston nimi on Työväen Akatemian rahasto ja se on Kansan

Sivistysrahaston (KSR) yhteydessä toimiva erikoisrahasto.

1. Rahaston tarkoituksena on Kansan Sivistysrahaston sivistyksellisten pyrkimysten hengessä stipendejä, palkintoja ja apurahoja jakamalla tukea Työväen Akatemian opiskelijoiden ja vähävaraisten, Työväen Akatemiassa opiskelleiden nuorten opinto-, kulttuuri- ja urheilutoimintaa sekä kirjallista ja taiteellista työskentelyä. Lisäksi rahasto voi edellä mainituin keinoin edistää rahaston hoitokunnan hyväksi katsomaa tutkimus- ja julkaisutoimintaa.

Rahasto voi edellä mainituilla aloilla menestyneille henkilöille ja yhteisöille jakaa

palkintoja ja stipendejä myös Onni Toivosen ja Rosa Peltosen nimissä.

1. Rahaston peruspääoma on Työväen Akatemian XX.XX.2024 päiväyksellä lahjoittama 137685,10 euroa. Peruspääoma muodostuu Onni Toivosen stipendirahaston, Työväen Akatemian Opintotukirahaston (pohjana Erkki ja Anna Niemen testamenttilahjoitus) ja Rosa Peltosen muistorahaston varoista.

Rahaston varat ovat KSR:n sisäisessä laskennassa erillisenä kohteena ja niiden tilitarkastuksen suorittavat KSR:n tilintarkastajat. Rahaston varat tulee sijoittaa turvatusti ja tuottavasti.

1. Rahaston hoitokuntana toimii Työväen Akatemian rehtori, hallituksen puheenjohtaja ja varapuheenjohtaja sekä KSR:n hallituksen edustaja. Hoitokunnan toimikausi on kolme vuotta ja se valitsee keskuudestaan puheenjohtajan ja asiamiehen. Hoitokunta voi täydentää kokoonpanoaan tarvittaessa myös kesken toimikauden.

1. Hoitokunta tekee esityksen jaettavista apurahoista, stipendeistä ja tunnustuspalkinnoista, näiden yhteenlaskettu jakovara tulee olla keskimäärin 70% vuosittaisesta rahaston pääoman tuotosta.

1. Rahaston ohjesäännön ja siihen mahdollisesti tehtävät muutokset hyväksyy ja vahvistaa Kansan Sivistysrahasto sääntöjensä mukaisesti. Mikäli rahasto lakkautetaan, tarvitaan siihen Työväen Akatemian hallituksen ja Kansan Sivistysrahaston hallituksen samansisältöiset päätökset. Mikäli rahasto lakkautetaan, jää sen varat Kansan Sivistysrahaston säätiölle, käytettäväksi pykälään 2 kirjattuihin tarkoituksiin.

Rahaston ohjesääntö on hyväksytty Kansan Sivistysrahaston hallituksen kokouksessa XX.XX.XXXX.